ུ་གྲིའི་སྔགས་བཏགས་ལ་ཉེར་གཅིག་བཟླ་ཞིང་ཐུན་གྱིས་བྲབ། གྲི་གུག་གིས་གཏུབ་ནས་བསད་པར་བསམ་ཞིང་ཤ་ཁྲག་མགོན་པོ་འཁོར་བཅས་ལ་གཏོར་སྔགས་ཀྱིས་འབུལ། རྒྱུན་གཏོར་ཡང་གཞུང་བཞིན་བཏང་ལ་མཐར་བསྔོ་བ་སྨོན་ལམ་སོགས་རྒྱས་བསྡུས་སྐབས་དང་སྦྱར་བའོ། །⁽14b4⁾། གསུམ་པ་ཤེས་རབ་ཡེ་ཤེས་ཀྱི་དབང་དང་འབྲེལ་པ་ཕྱག་རྒྱ་གསུམ་ལ་བརྟེན་ནས་སྒྲུབ་པ་ལ་སྣང་བརྙན་ཡིད་ཀྱི་རིག་མ་ལ་བརྟེན་ནས་བདེ་བ་སྒྲུབ་པ་དང་། རིགས་ལྡན་ན་ག་རས་སྦྱོར་བ་ལ་བརྟེན་ནས་བདེ་བ་སྤེལ་བ་དང་། གསང་གསུམ་ལས་ཀྱི་ཕྱག་རྒྱ་ལ་བརྟེན་ནས་བདེ་བ་རྩལ་སྦྱངས་བ་དང་གསུམ་ལས། དང་པོ་ལ་བྱིན་རླབས་བླ་མའི་རྣལ་འབྱོར་ལ་བརྟེན་ནས་བདེ་བ་སྒྲུབ་པ་དང་། འབར་འཛག་ཐིག་ལེ་ཁ་སྦྱར་ལ་བརྟེན་ནས་བདེ་བ་སྒྲུབ་པ་དང་། སྣང་བརྙན་ཡིད་རིག་གི་སྙོམས་འཇུག་ལ་བརྟེན་ནས་བདེ་བ་སྒྲུབ་པ་དང་གསུམ་ལས། དང་པོ་ནི། རང་མགོན་པོ་སྟོང་རའི་ཚུལ་དུ་གསལ་བའི་ནང་དུ་རྩ་གསུམ་འཁོར་ལོ་ལྔ་དང་བཅས་པ་གསལ་བཏབ། དེའི་སྤྱི་བོར་གདན་བཞི་བརྩེགས་ཀྱི་སྟེང་དུ། བླ་མ་བདེ་མཆོག་ལྷན་སྐྱེས་ཡབ་ཡུམ་དུ་གསལ་བའི་སྤྱི་བོར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུྃ་སྔོན་པོ། ལྟེ་བར་ཧོ་སེར་པོ། གསང་གནས་སུ་ཀྵ་དམར་ནག་གསལ་བཏབ། བླ་མ་ཡི་དམ་སངས་རྒྱས་བྱང་སེམས་ཐམས་ཅད་སྤྱན་དྲངས་ལ། དེ་ཉིད་ལ་བསྟིམ་པས་ཀུན་འདུས་སུ་བསྒོམ། མ་ནམ་མཁའ་མ་བཞི་སྐོར་དང་། བདག་ལ་བདེ་སྟོང་གི་ཏིང་ངེ་འཛིན་སྐྱེ་བར་བྱིན་གྱི་བརླབ་ཏུ་གསོལ། ཞེས་གསོལ་བ་བཏབས་པས། བླ་མའི་དཔྲལ་བའི་ཨོཾ་ལས་འདོ་ཟེར་དཀར་པོ་བྱང་སེམས་ཁུ་བའི་ཚུལ་དུ་བྱོན། རང་གི་སྤྱི་བོར་ཐིམ་པས་བུམ་དབང་ཐོབ། ལུས་ཀྱི་དྲི་མ་དག དགའ་བའི་ཡེ་ཤེས་རྒྱུད་ལ་སྐྱེས། བསྐྱེད་རིམ་བསྒོམ་པ་ལ་དབང་། འབྲས་བུ་སྤྲུལ་སྐུ་ཐོབ་པའི་སྐལ་པ་ཅན་དུ་བྱས། བླ་མའི་མགྲིན་པའི་ཨཱཿལས་འདོ་ཟེར་དམར་པོ་བྱང་སེམས་ཁུ་བའི་ཚུལ་དུ་བྱོན། རང་གི་མགྲིན་པར་ཐིམ་པས་གསང་བའི་དབང་ཐོབ། ངག་གི་དྲི་མ་དག མཆོག་དགའི་ཡེ་ཤེས་རྒྱུད་ལ་སྐྱེས། རྩ་རླུང་ཐིག་ལེ་བསྒོམ་པ་ལ་དབང་། འབྲས་བུ་ལོངས་སྐུ་ཐོབ་པའི་སྐལ་པ་ཅན་དུ་བྱས། བླ་མའི་ཐུགས་ཀའི་ཧཱུྃ་ལས་འདོ་ཟེར་སྔོན་པོ་བྱང་སེམས་ཁུ་བའི་ཚུལ་དུ་བྱོན། རང་གི་སྙིང་ཁར་ཐིམ་པས་དབང་གསུམ་པ་ཐོབ་ཡིད་ཀྱི་དྲི་མ་དག ཁྱད་དགའི་ཡེ་ཤེས་རྒྱུད་ལ་སྐྱེས། ཕོ་ཉའི་ལམ་བསྒོམས་པ་ལ་དབང་། འབྲས་བུ་ཆོས་སྐུ་ཐོབ་པའི་སྐལ་པ་ཅན་དུ་བྱས། བླ་མའི་ལྟེ་བའི་ཧོ་ལས་འོད་ཟེར་དམར་པོ་བྱང་སེམས་ཁུ་བའི་ཚུལ་དུ་བྱོན། རང་གི་ལྟེ་བར་ཐིམ་པས་དབང་བཞི་པ་ཐོབ། ལུས་ངག་ཡིད་གསུམ་གྱི་དྲི་མ་དག ལྷན་ཅིག་སྐྱེས་པའི་ཡེ་ཤེས་རྒྱུད་ལ་སྐྱེས། ཆོས་ཐམས་ཅད་མཉམ་པ་ཉིད་དུ་བསྒོམ་པ་ལ་དབང་། འབྲས་བུ་ངོ་བོ་ཉིད་སྐུ་ཐོབ་པའི་སྐལ་པ་ཅན་དུ་བྱས། བླ་མའི་གསང་གནས་ཀྱི་ཀྵ་ཡིག་ལས་འོད་ཟེར་དམར་ནག་ཁུ་བའི་ཚུལ་དུ་བྱོན། རང་གི་གསང་གནས་སུ་ཐེམ་པས་སྐུ་གསུང་ཐུགས་ཡོན་ཏན་ཕྲིན་ལས་ཀྱི་དབང་ཐོབ། སྒོ་གསུམ་གྱིས་བསགས་པའི་སྡིག་སྒྲིབ་དམ་ཚིག་ཉམས་ཆགས་ཐམས་ཅད་བྱང་ཞིང་དག མཆོག་ཏུ་མི་འགྱུར་བའི་བདེ་བ་རྒྱུད་ལ་སྐྱེས། ཆོས་ཐམས་ཅད་རོ་མཉམ་དུ་བསྒོམས་པ་ལ་དབང་། འབྲས་བུ་བདེ་པ་ཆེན་པོ་བསྒོམ་པའི་སྐལ་པ་ཅན་དུ་བྱས། མཐར་བླ་མ་ཡབ་ཡུམ་འོད་དུ་ཞུ་ནས་རང་ལ་ཐེམ་པས་ལུས་སེམས་ཅན་ཐམས་ཅད་བདེ་བས་ཁྱབ་པར་མོས་ལ་བདེ་སྟོང་ཕྱག་རྒྱ་ཆེན་པོའི་ངང་ལ་མཉམ་པར་བཞག་གོ །གཉིས་པ་ནི། རང་ཉིད་མགོན་པོར་གསལ་བའི་ནང་དུ་རྩ་གསུམ་འཁོར་ལོ་ལྔ་ལ་སོགས་པ་གསལ་བའི་རྩ་དབུ་མས་གསང་གནས་སུ་སླེབས་པ། དེའི་སྤྱི་བོའི་རྩ་འདབ་ཀྱི་དབུས་སུ་ཕ་ལས་ཐོབ་པའི་ཁམས་གསུམ་གྱི་ཆ་ཟླ་བ་བྱང་ཆུབ་སེམས་ཀྱི་ངོ་བོ་དཀར་ལ་འཚེར་བ་སྣུམ་ལ་འདྲིལ་བ་ཅུང་ཟད་དང་ལྡན་པ་ཧཾ་ཡིག་གི་གཟུགས་མགོ་ཐུར་དུ་ཕྱོགས་ནས་ཡོད་པ། དེའི་ནོར་བུ་རྩེར་མ་ལས་རིན་པོ་ཆེ་ཐོབ་པའི་ཁམས་ཀྱི་ཆ་བྱང་ཆུབ་ཀྱི་སེམས་ཤིན་ཏུ་ཚ་ཞིང་དམར་བ་ཀུན་ཏུ་ཟླུམ་པ་ལུག་རིལ་ཙམ་ཞིག་གསལ་བཏབ། ལུས་གནད་ཙོག་པུ་པུས་འཁྱུད་བྱ། འཇམ་རླུང་སྒྲ་མེད་དུ་བསྒོམ་ལ། བྱང་སེམས་དམར་པོའི་དྲོད་ཀྱིས་ཐིག་ལེ་ལས་བྱང་སེམས་ཐིག་ལེ་ལུག་རིལ་ཙམ་རེ་ཆད། འཁོར་ལོ་རེ་རེ་བཞིན་གྱི་དབུས་སུ་བྱང་སེམས་ལུག་རིལ་ཙམ་རེ་ཆད་པ་ལས་རིམ་བཞིན་ཆད་ནས་ནོར་བུའི་རྩེར་གཅིག་བྱོན་ཐིག་ལེ་དམར་པོ་དང་གཉིས་སུ་མེད་པའི་བདེ་ཆེན་གྱིས་གར་ལ་རོལ་པ་ལ་རྣལ་འབྱོར་དུ་བྱའོ། །སྔར་དབྱུང་བའི་དུས་ལ་བབས་པ་ནི། ཞི་བའི་རླུང་གིས་སྦྱོར་བས་དལ་བུས་དབྱུང་བ་དང་ལྷན་ཅིག་ཁམས་དཀར་དམར་གཉིས་བདེ་ཆེན་གྱི་གར་ལ་རོལ་བཞིན་དུ་གསང་གནས་སུ་བྱོན། འཁོར་ལོ་རེ་རེ་བཞིན་ཁམས་དཀར་པོ་ལ་དཀར་པོའི་རིམ་བཞིན་ཐིམ། དམར་པོ་དང་ལྷན་ཅིག་སྤྱི་བོའི་ཧཾ་ཡིག་ལ་ཐིམ་པར་བསམ་ཞིང་སྲིན་པོའི་ལམ་ཅུང་ཞིག་ཐད་ཀར་བསྡམ་པ་དང་། རོ་འཛིན་ཕུགས་སུ་བསྡམ་པས་གནས་སུ་སྐྱེ་ཞིང་སྤྲུགས་བསིག་གི་གནད་ཀྱི་ཁྱབ་པའོ། །གསུམ་པ་ནི། རང་མགོན་པོར་གསལ་བའི་མདུན་དུ། མིའི་བུ་མོ་མཛེས་ཤིང་ཡིད་དུ་འོང་བ་གཅིག་གསལ་བཏབ་ལ་དེ་དག་ལྷན་ཅིག་བརྩེ་བ་དང་འཁྱུད་པ་དང་སྙོམས་པར་འཇུག་པ་ལ་སོགས་པའི་བདེ་བའི་རྣམ་འགྱུར་སྣ་ཚོགས་པ་བྱས་པས། བདེ་བ་སྐྱེས་པ་དང་གནས་ལུགས་ཀྱི་སྟེང་དུ་མཉམ་པར་བཞག གཉིས་པ་རིགས་ལྡན་ན་ག་རས་སྦྱོར་བ་ལ་བརྟེན་ནས་བདེ་བ་སྤེལ་བ་དང་། གསུམ་པ་གསང་གསུམ་ལས་ཀྱི་ཕྱག་རྒྱ་ལ་བརྟེན་ནས་བདེ་བ་རྩལ་སྦྱངས་བ་གཉིས། སྙན་བརྒྱུད་ཀྱི་དབང་གསུམ་པའི་ཉམས་ལེན་གྱི་སྐབས་སུ་རྒྱས་པར་བསྟན་པས་འདིར་མ་སྤྲོས་སོ། །བཞི་པ་ཚིག་དབང་རིན་པོ་ཆེ་དང་། །འབྲེལ་པ་དྭངས་མའི་སྲོག་གཞི་ལ་བརྟེན་ནས་ཡེ་ཤེས་ཀྱི་མགོན་པོ་མཐར་ཐུག་ཏུ་སྒྲུབ་པ་ནི། ཡེ་ཤེས་ཀྱི་མགོན་པོ་ཞེས་བྱ་བ་གཞན་ཞིག་ན་ཡོད་པ་མ་ཡིན་ཏེ། ཡེ་ཤེས་མགོན་པོ་ཞེས་བྱ་བ་འཁོར་འདས་ཀྱི་བསྡུས་པའི་ཆོས་ཐམས་ཅད་རང་གི་སེམས་གདོད་མ་ནས་རྣམ་པར་དག་པ་སྤྲོས་པའི་མཐའ་ཐམས་ཅད་དང་བྲལ་ཞིང་ངོ་བོ་མི་འགྱུར་བའི་བདེ་བ་ཆེན་པོ་རང་རིགས་པའི་ཡེ་ཤེས་ཏེ། ཡེ་གདོད་མའི་ཤེས་པ་འགྱུར་བ་མེད་པ་དང་པོའི་སངས་རྒྱས་གཉུག་མ་ཆོས་ཀྱི་སྐུ་སྟེ། འཁོར་འདས་ཐམས་ཅད་ཀྱི་དཔལ་མགོན་དུ་གྱུར་པས་ན་མགོན་པོ་ཞེས་བྱ་བའོ། །དེ་རྟོགས་པའི་ཐབས་རབ་གོང་གི་ངོ་སྤྲོད་པ་དེ་རང་གི་ཆོག་ལ། དེ་ལྟར་མ་བྱུང་ན་དྭངས་མའི་སྲོག་གཞིའི་སྒོ་ནས་ཉམས་སུ་བླངས་པ་ལ། གནས་པའི་སྲོག སྟོང་ཉིད་ཀྱི་སྲོག ཟུང་འཇུག་གི་སྲོག །མཐར་ཐུག་གི་སྲོག་དང་བཞི་ལས། དང་པོ་གནས་པའི་སྲོག་ནི། སེམས་མི་གནས་པ་གནས་པར་བྱེད་པའི་ཐབས་ཡིན་ལ། གཉིས་པ་སྟོང་ཉིད་ཀྱི་སྲོག་ནི། སེམས་སྟོང་པ་སྤྲོས་བྲལ་དུ་ངོ་སྦྲོད། སྣང་སྟོང་ཟུང་འཇུག བདེ་སྟོང་ཟུང་འཇུག རིག་སྟོང་ཟུང་འཇུག་ཏུ་ངོ་སྤྲད། བཞི་པ་མཐར་ཐུག་གི་སྲོག་ནི། རང་རིགས་པའི་ཡེ་ཤེས་མཆོག་ཏུ་མི་འགྱུར་པའི་བདེ་བ་ཆེན་པོའི་ཆོས་ཀྱི་སྐུ་རུ་ངོ་སྤྲད་དོ། །གཉིས་པ་ལས་རྫོགས་ལ་ཕན་བྱ་གསེར་གྱི་ཕྲེང་བའི་སྐོར་དང་། གནོད་བྱ་དུག་གི་སྤུ་གྲིའི་སྐོར་གཉིས་ལས། དང་པོ་ནི། ནད་པ་གདོན་གྱིས་གཙེས་པ་འདོན་པ་ལ་རྫས་དང་སྔགས་གཉིས་ལས། དང་པོ་ནི། ལ་ཆ། ཡུངས་ཀར། རྡོ་ནག་གསུམ་རྩི་བཞིན་དུ་བཏག སྔགས་ལ། ཨོཾ་བཛྲ་མ་ཧཱ་ཀཱ་ལ་ཡ་ཏྲིང་ཏྲིང་བྱ་ཏྲིད་ཏ་ན་ནན། སརྦ་ཤ་ཏྲུཾ་འབྱུང་པོ་ན་ན་ཡ་ཧཱུྃ་ཧཱུྃ་ཕཊ྄ཿསྭཱ་ཧཱ། ཞེས་པའི་སྔགས་བཟླས་ལ། རྫས་ཀྱི་དུད་པས་བདུག་གོ །རྩྭ་དུར་བ་ལ་མིའི་གཟུགས་བྱ། དེའི་སྙིང་ཁར་གྲོ་ག་ལ་གང་འདོད་ཀྱི་བགེགས་ཀྱི་ལིངྒ་བྱས། སྔགས་བརྒྱ་རྩ་བརྒྱད་བཟླས་ལ་སྙིང་ཁར་གཞུགས། རང་ཉིད་ཡེ་ཤེས་མགོན་པོར་བསྒོམ་ལ། ཚོགས་གཏོར་རྒྱས་པ་བྱ་ཞིང་གོང་གི་སྔགས་ཀྱང་ཉིན་མཚན་ཁོར་ཡུག་ཏུ་བཟླས་ཏེ། དུར་བའི་གཟུགས་དེ་ནད་པའི་རུམ་དུ་གཞུགས། ཞག་གཅིག་ནད་པའི་ཐོག་ཏུ་བཞག་ལ། དེ་རྗེས་ཚོགས་གཏོར་བཟང་དུ་བྱས། རྐང་བརྒྱད། མངའ་གསོལ་རྣམས་བྱ། མདུན་གྱི་ས་འཕྱགས་ཏེ་ནད་པའི་རུམ་གྱི་གཟུགས་དེ་བཞག བསྐོར་བ་ཕྱིན་ཁ་ལོག་བྱ་ཞིང་། རྡོག་པས་ཉེད་ཅིང་སྔགས་རྒོད་བཟླས། རྩྭ་དུར་བ་དང་ཚེར་མ་ཅན་གྱི་མེསྤར་ལ་བསྲེགས། ཐལ་བ་ཆུ་བོ་ཆེན་པོར་དོར་བར་བྱའོ། རྨི་ལམ་ངན་པ་བཟློག་པར་འདོད་ན། སྤན་མ་རྩ་ཐོན་པར་གང་ལ། རྫི་བཅག་ལེགས་པར་བྱས། བོང་བ། རིལ་མ། ཁམ་ས་གསུམ་ལ་ལིངྒ་བྱས་ཏེ། དེའི་ལྟེ་བར་སྔགས་བྲིས་ཏེ་གཞུགས། གོང་གི་སྔགས་ཉིན་མཚན་གསུམ་བཟླས་ལ་གཞུང་ཆུ་ལ་བསྐུར་བར་བྱའོ། །བུ་ཆུང་སྲི་ལས་ཐར་བར་འདོད་ན། ཐི་གུའི་མདུད་པ་སྔགས་བཟླས། དར་ནག་ལ་སྔགས་མཚལ་གྱིས་བྲིས། སེང་ལྡེང་གི་ཕུར་པ་དལ་དེས་དྲིལ་ལ། །གོང་གི་ཐི་གུ་ལ་བཏགས་ཏེ། ཐི་གུ་བྱིས་པའི་མགུལ་དུ་བཏག་ན་སྲིའུ་སོས་པར་འགྱུར་རོ། །ཡང་བྱིས་པ་དངངས་ཤིང་ངུ་བར་གྱུར་ན། ཤུག་པའི་ཕུར་པ་ཚོན་གང་པ་ལ། གོང་གི་ཐི་གུ་གདགས་ལ་ཀླད་ལ་བསྐོར་ཞིང་། གོང་གི་སྔགས་བཟླས་སོ། །འབྱམས་པ་དང་སྐྱུག་པ་ལ་ཐལ་ཆེན་ལ་སྔགས་བཏབ་སྟེ་མའི་འོ་མ་དང་སྦྱར་ལ་བླུད་པས་ཕན་པར་འགྱུར་རོ། །ཆང་སྲུང་ཞོ་སྲུང་བྱེད་ན་གོང་གི་སྔགས་ཡི་གེར་བྲིས་པ་བསྲེགས་པའི་ཐལ་བ་ལ། དྲག་སྔགས་མང་དུ་བཟླས་ཏེ་ཆན་ནམ་འོ་མ་ལ་བཏབ་ལ་ཕན། ཡང་ལུགས་གཅིག་ལ། རང་ཉིད་མགོན་པོར་བསྒོམ། ཨོཾ་སརྦ་དུར་རྦད། ཅེས་བརྒྱ་རྩ་བརྒྱད་རྡེའུ་དཀར་ནག་གཉིས་ལ་བཟླས་ལ། དེ་གཉིས་ཆང་ཚོད་པའི་ཁ་ཆོད་ཀྱི་ཁར་བཞག དཀར་པོ་ཕྱེད་ཆན་གྱི་གསེབ་ཏུ་བཞག ནག་པོ་ཕྱེད་གླུམ་སྦང་གི་ཐོག་ཏུ་བཞག རྡེའུ་དཀར་མོ་དེ་ལྷ་མོ་དཀར་མོ་ཕྱག་གཡས་ཐོད་པ་བདུད་རྩིས་གང་བ། གཡོན་བུམ་པ་བདུད་རྩིས་གང་བས་ཐོད་པར་ལུག་པ་གཅིག་བསམ། རྡེའུ་ནག་པོ་དེ་ལྷ་མོ་ནག་མོ་ཕྱག་གཡས་གྲི་གུག་དང་གཡོན་ཞགས་པས་བགེགས་འཆིང་བ་གཅིག་ཏུ་བསམ། ཨི་ཐི་མི་ཐི། ལ་ཧཱུྃ་ལ། ཅེས་བཟླས་ན་མཁལ་རྩ་ན་བ་ལ་ཕན། ཨོཾ་པ་ཆ་ཆིལ། དམར་ནལ་ནལ་ཡིན། ཆུ་ཞམ་ཞམ་ཆུ་ཞེས་པ་སྡིག་སྲིན། ལྕམ་པ་རྣམས་བསྡུས་པའི་ཐང་། མི་ཕྱུགས་གང་གིས་ཆུ་འགགས་པ་ཡང་སེལ་ལོ། ཨོཾ་རྩ་ཁྲི་ནན་རྦད། ཅེས་ཆུ་ལ་བཏབ་ནས་བལ་གི་སྣ་ཁུང་དུ་ཆུ་ཏིག་ན་རྣག་ཁྲག་ཆོད། ཡང་སྲིན་ནད་ལ། ཧྲི་ཧབ་ཧྲི་སོད། ཅེས་པ་བརྒྱ་རྩ་ཙམ་ཅི་མང་བཟླས་ནས་ཚྭ་ལ་བཏབ་སྟེ་ལྟོར་བཏང་ན་ཕན་པར་འགྱུར་རོ། །ཁྱི་བསྲུང་ནི། ཟན་ལ་སེང་གེའི་གཟུགས་བྱས་སྔགས་བཟླས་ཏེ་གཟུགས་བསྟན་ན་ཐུབ་བོ། །ཡང་གོང་གི་སྔགས་ཆང་ལ་བཏབ་སྟེ་སྦྱིན་ན་སྦྲུམ་མ་ཐོན་པར་འགྱུར་རོ། །སྐྱེར་པའི་ཕུར་པ་ལ་སྔགས་སྟོང་བཟླས་ཏེ་གནོད་པ་ཡོངས་བའི་ཕྱོགས་སུ་བཙུག་ན་བཟློག་པར་འགྱུར་རོ། །བྱ་རོག་གདོང་ཅན་གྱིས་ཕྱིར་ཟློག་བྱེད་པར་འདོད་ན། གཏོར་མ་ཤ་སྣ་ཚོགས་དང་ཁྲག་སྣ་ཚོགས། དུག་སྣ་ཚོགས། འབྲས་ཆན། བུ་རམ། ཀ་ར། ཞོ་དང་། མར་དང་། ཆང་གི་སྲན་མ། མེ་ཏོག་སྣ་ཚོགས་དང་དར་ནག་གིས་ཁ་བཅད་ལ། རང་ཉིད་ཧཱུྃ་ལས་མགོན་པོར་བསྐྱེད་མཆོད་བསྟོད་བྱ། བཟླས་པ་མང་དུ་བྱ། ཨོཾ་མ་ཧཱ་ཀཱ་ལ་ཡ་ཆེ་གེ་མོ་ཤ་ཐུན་དོམ་ཏྲ། གྷྲི་ཧྣ་གྷྲི་ཧྣ། ཧ་ན་ཧ་ན། ད་ཧ་ད་ཧ། པ་ཙ་པ་ཙ། མཱ་ར་ཡ་མཱ་ར་ཡ། ཆེ་གེ་མོ་ལ་ས་རཀྟ་ཙིཏྟ་གོ་རོ་ཙཱ་ན་བ་སུ་ཏ་ཁ་ཁ་ཁཱ་ཧི་ཁཱ་ཧི་དམིགས་པའི་ལིངྒ་དང་བཅས་ལ། དཔལ་གྱི་འོག་ཏུ་སྦའོ། དེས་ཕུར་ཁ་བཟློག་པར་འགྱུར་རོ། །སེར་བ་བསྲུང་བར་འདོད་ན། རང་ཡེ་ཤེས་མགོན་པོར་བསྒོམ། སྤྱི་བོར་བྱ་ཁྱུང་སྐུ་མདོག་སེར་སྐྱ་སྤྱན་གསུམ་པ། དབུ་སྐྲ་ཁམ་ནག་གྱེན་དུ་འབར་བ་གཤོག་པ་སྤུ་གྲི་ལས་མེ་འབར་བ། མཆུ་སྡེར་རྡོ་རྗེའི་ལྕགས་ཀྱུ་ཅན། གཤོག་པ་བརྡབས་པའི་སྒྲས་སྡེ་བརྒྱད་དབང་དུ་འདུ་བར་བསྒོམ། རྫས་ནི་ར་ཁྲག ར་གློ། ཐལ་ཆེན། ཡུངས་ཀར་བཞི་ལ་སྔགས་བཟླས་ལ། རྫས་ཐུན་བཞི་འདོར་ཞིང་དམིགས་པ་ནི། རང་མགོན་པོའི་ཐུགས་ཀའི་ཧཱུྃ་ལས་འོད་འཕྲོས་སྡེ་བརྒྱད་དབང་དུ་བསྡུས། ཐོག་རྣམས་བཞུས། ཚུར་བསྡུས་ཏེ་ལྟེ་བའི་ཧཱུྃ་ལ་ཐིམ། དེ་ཡོངས་སུ་གྱུར་པ་ལས་མགོན་པོ་ཕྱག་བཞི་པ་མཚོན་ཆ་སྣ་ཚོགས་ཐོགས་པ་མང་པོས་ནམ་མཁའི་ཁམས་ཁྱབ་པར་བསམ། ལོ་ཐོག་རྣམས་མེ་དཔུང་འབར་བ་བསམ། བསྲུང་མཚམས་ལ་མཛུབ་རིས་བྱ་སྟེ། ཨོཾ་མ་ཧཱ་ཀཱ་ལ་ཡ་ཕཊ྄ཿ ན་མཿས་མནྟ་བུདྡྷ་ན་ཏེ་ཤན་བ་ལེ། ཏེ་ཛྭ་པྲ་ཕྱེ། ཕུར་ག་ཏེ། མ་ཧཱ་པདྨ་ཧེ་རུ་ཀ དྷ་ཀེ་ན་ཕཊ྄ཿ མ་ཧཱ་མེ་ཕཊ྄ཿབནྡྷ་ཆོམ། གརྫ་ཤིག ཀྲ་ཏ་རམ། ཧ་ཡ་བམ་ཕཊ྄ཿ མ་ཀ་ས་ཧྲི། ལེ་བྷྱོན་དུ་ཏ། ཨུ་མ་རི་ཤ གྷུ་ཧ་ཤ་ས་རི་བཾ་ཧཱུྃ་ཧཱུྃ་ཕཊ྄་ཕཊ྄་སྭཱ་ཧཱ། ཨོཾ་ཨཱཿཧཱུྃ་ས་མ་ཡ་སྟྭཾ་ས་ཡ། མ་ཧཱ་ཡ་ན་ར་ཙེ་ཧཱུྃ་ཕཊ྄ཿཨོཾ་ཨཱཿཧཱུྃ་ཀུ་ན་ན་རིལ་རིལ་ས་མ་ཡ་ཧཱུྃ་ཧཱུྃ་ཕཊ྄་ཕཊ྄་སྭཱ་ཧཱ། ཨོཾ་མ་ཧཱ་ཀཱ་ལ་ཡ་རུ་པ་ཧཱུྃ་ཕཊ྄་ཨོཾ་ཨཱཿཧཱུྃ་སྭཱ་ཧཱ། ལན་བདུན་དུ་གཏོར་ཞིང་བཟླས། ཐུན་གཏོང་བས་འཕྲལ་ལ་ཆད་པར་འགྱུར་རོ། །ཐོག་བསྲུང་བར་བྱེད་པ་ལ། རང་ཡི་དམ་གྱི་ང་རྒྱལ་དང་ལྡན་པས། ཚོན་སྐུད་སྣ་ལྔ་ལ་འཆིངས་པའི། སྙུག་མ་ལ་ཐོག་རིས་བྲིས་ལ། མི་གཙང་བའི་མངལ་ཁྲག་གིས་བཀུས་ཏེ། སྡིག་མཛུབ་ཀྱི་རྩེ་ལ་འཕྱར་བས། འབྲུག་རྣམས་ཤུལ་འཕོས་ནས་རང་ཉེས་མེད་དུ་འགྱུར་རོ། །ཡང་། དེ་ལྟར་བསྒོམ་པའི་ཐུགས་ཀ་ནས་གསེར་གྱི་རྡོ་རྗེ་རྩེ་དགུ་པ་གཅིག་སྤྲོས་ཏེ་ནམ་མཁའི་མཐོང་ནས་འབྲུག་གི་ཨོལ་པར་ཕུག་ནས་ཟེ་བར་འཐོན། ཡང་སླར་ཐོག་དེ་རྒྱ་མཚོའི་སྟེང་དུ་བབས། ཡར་ནམ་མཁའི་མཐོང་ནས་འབྲུག་གི་ཨོལ་པར་ཕུག་པར་ཟེ་བར་འཐོན། ཡང་སླར་རྒྱ་མཚོའི་